કરાંચી: પીએમ નવાઝ શરીફે કહ્યુ છે કે, ભારત અને પાકિસ્તાન માટે દુશ્મનીને હવે અભેરાઇએ મુકી દેવાનો સૌથી શ્રેષ્ઠ સમય આવી ગયો છે. તેમણે પીએમ મોદીની લાહોર યાત્રાથી ઉભી થયેલી શાંતિ પ્રક્રિયા આગળ પણ ચાલુ રહેશે તેવી આશા વ્યકત કરી છે. નવાઝ શરીફે કહ્યુ છે કે, ભારતના પીએમ લાહોર આવ્યા અને તેમણે મારી સાથે કેટલાક કલાકો પસાર કર્યા તે બદલ હું તેમનો આભાર માનુ છું. હવે સમય આવી ગયો છે કે, બંને દેશો દુશ્મની અને ઝઘડા બંધ કરી દયે. સદ્ભાવ જ તમામ બુરાઇઓનું સમાધાન છે.